**KÚPNA ZMLUVA**

uzatvorená v zmysle § 588 a nasl. Občianskeho zákonníka medzi zmluvnými stranami:

**predávajúci**: Obec Riečka

sídlo: 974 01 Riečka, Hlavná 125/2,

zastúpená: Ing. Mariánom Spišiakom, starostom obce Riečka

IČO: 00313785

(ďalej len „**predávajúci**“)

a

**kupujúci**:

**Rastislav Vajcík**, rod.

 dátum narodenia:

 r.č.:

 trvale bytom: Banská Bystrica,

štátny občan SR

 (ďalej len „**kupujúci**“ a spolu s predávajúcim ďalej len „zmluvné strany“)

sa dohodli na uzatvorení tejto kúpnej zmluvy:

**Článok l**

**Predmet zmluvy**

1. Predmetom zmluvy je prevod vlastníctva k nehnuteľnosti vo výlučnom vlastníctve predávajúceho, ktorá bola vytvorená na základe Geometrického plánu č. 18/2019 zo dňa 06.03.2020, ktorý vypracovala spoločnosť FROM s.r.o., IČO: 44522363, so sídlom Lučenec, F.M.Dostojevského 2 a ktorý Okresný úrad Banská Bystrica, katastrálny odbor overil dňa 27.4.2020, pod číslom : 61-266/2020 a to:
* pozemok parcelné číslo KN-C 1213/157, druh pozemku trvalý trávnatý porast vo výmere 172 m2
1. Kupujúci kupuje nehnuteľnosť do výlučného vlastníctva a zaväzuje sa za ňu zaplatiť kúpnu cenu.

**Článok II**

1. Kupujúci vyhlasuje, že pred uzavretím tejto zmluvy sa oboznámil so stavom nehnuteľnosti, jej stav mu je dobre známy a v tomto stave ju kupuje.

**Článok III**

1. Obecné zastupiteľstvo uznesením č. 3-7/2020 zo dňa 30.4.2020 udelilo súhlas s predajom pozemku kupujúcemu.
2. Kúpna zmluva je zverejnená na webovej stránke obce : www.riecka.sk.

**Článok IV**

**Kúpna cena a platobné podmienky**

1. Zmluvné strany sa dohodli na kúpnej cene stanovenej dohodou vo výške 9€/m2, t.j. celková kúpna cena je 1.548,- € (slovom: Jedentisícpäťstoštyridsaťosem Eur).
2. Zmluvné strany sa dohodli, že kúpna cena bude uhradená v plnej výške na bežný účet Obce Riečka, vedený vo VÚB a.s. Banská Bystrica, č.účtu: *SK23 0200 0000 0035 8064 3953 do troch dní od podpisu tejto zmluvy.*
3. Správne poplatky spojené so zápisom – vkladom vlastníckeho práva k nehnuteľnosti hradí v plnej výške kupujúci.

**Článok V**

**Právne záruky**

* 1. Predávajúci podpisom zmluvy výslovne potvrdzuje, že:
1. nehnuteľnosť sa nachádza v jeho výlučnom vlastníctve,
2. je oprávnený s nehnuteľnosťou plne disponovať,
3. na nehnuteľnosti neviaznu žiadne záložné práva, akékoľvek iné ťarchy, akékoľvek práva tretích osôb, vrátane vecných bremien, nájomných práv a iných práv, nie sú a nebudú urobené žiadne opatrenia a kroky zo strany predávajúceho k zriadeniu takýchto práv k nehnuteľnosti,
4. na nehnuteľnosti neboli uplatnené žiadne nároky podľa osobitných právnych predpisov,
5. vlastníctvo predávajúceho k nehnuteľnosti nie je nijako ovplyvnené žiadnou dohodou s treťou stranou,
6. nebolo rozhodnuté o vyvlastnení nehnuteľnosti, odstránení nehnuteľnosti, alebo o zmene jej využitia, ani nebolo začaté a neprebieha žiadne súdne, správne ani iné konanie, ktorého dôsledkom by došlo k vyvlastneniu alebo odstráneniu nehnuteľnosti, alebo ktorým by bolo inak obmedzené vlastnícke právo kupujúceho k nehnuteľnosti,
7. vykoná všetky kroky a vyvinie maximálne úsilie nevyhnutné na to, aby kupujúci nadobudol vlastnícke právo k nehnuteľnosti.

**Článok VI**

**Nadobudnutie vlastníctva**

1. Zmluvné strany sa dohodli, že návrh na vklad vlastníckeho práva na základe tejto zmluvy podá predávajúci na Okresný úrad Banská Bystrica, katastrálny odbor bezodkladne po podpise zmluvy a uhradení kúpnej ceny kupujúcim.
2. Zmluvné strany berú na vedomie, že podpísaním tejto zmluvy sú svojimi zmluvnými prejavmi viazané až do rozhodnutia Okresného úradu Banská Bystrica, katastrálneho odboru o povolení alebo zamietnutí vkladu vlastníckeho práva do katastra nehnuteľnosti.
3. Zmluvné strany berú na vedomie, že vlastnícke právo k nehnuteľnostiam presne špecifikovaným v článku I zmluvy nadobudne kupujúci až vkladom do katastra nehnuteľností vedeného Okresným úradom Banská Bystrica, katastrálnym odborom.
4. V prípade, ak by Okresný úrad Banská Bystrica, katastrálny odbor rozhodol o zamietnutí návrhu na vklad, sú zmluvné strany podľa § 457 Občianskeho zákonníka povinné vrátiť si vzájomne poskytnuté plnenia bezodkladne.
5. Kupujúci nadobudne nehnuteľnosť do výlučného vlastníctva.

**Článok VII**

**Záverečné ustanovenia**

1. Účastníci podpisom tejto zmluvy zároveň potvrdzujú, že sú oprávnení s jej predmetom disponovať bez obmedzenia, právny úkon je urobený v predpísanej forme, prejavy vôle sú hodnoverné, dostatočne zrozumiteľné a ich zmluvná voľnosť nie je ničím obmedzená.
2. Zmluvné strany vyhlasujú, že si zmluvu pozorne prečítali, jej obsahu porozumeli a bez výhrad s ňou súhlasia, na znak čoho ju vlastnoručne podpisujú.
3. Táto zmluva je vyhotovená v 4 rovnopisoch, z ktorých každý má platnosť originálu, z toho 2 vyhotovenia pre Okresný úrad Banská Bystrica, katastrálny odbor, 1 pre kupujúceho a 1 pre predávajúceho.

V Riečke dňa: 6.5.2020

Predávajúci: Kupujúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_
za Obec Riečka Rastislav Vajcík

Ing. Marián Spišiak – starosta